CELEX: 62013CN0435
Language: da
Date: 2013-08-02 00:00:00
Title: Sag C-435/13 P: Appel iværksat den 2. august 2013 af Erich Kastenholz til prøvelse af dom afsagt af Retten (Sjette Afdeling) den 6. juni 2013 i sag T-68/11 — Erich Kastenholz mod Kontoret for Harmonisering i det Indre Marked (Varemærker og Design) (KHIM)

19.10.2013   
            
            
               DA
            
            
               Den Europæiske Unions Tidende
            
            
               C 304/5
            
         Appel iværksat den 2. august 2013 af Erich Kastenholz til prøvelse af dom afsagt af Retten (Sjette Afdeling) den 6. juni 2013 i sag T-68/11 — Erich Kastenholz mod Kontoret for Harmonisering i det Indre Marked (Varemærker og Design) (KHIM)
   (Sag C-435/13 P)
   2013/C 304/10
   Processprog: tysk
   
      Parter
   
   
      Appellant: Erich Kastenholz (ved Rechtsanwalt L. Acker)
   
      De andre parter i appelsagen: Kontoret for Harmonisering i det Indre Marked (Varemærker og Design) (KHIM) og Qwatchme A/S
   
      Appellanten har nedlagt følgende påstande
   
   
               —
            
            
               Den appellerede dom ophæves.
            
         
               —
            
            
               Der gives medhold i appellantens påstand om annullation af den omtvistede afgørelse, subsidiært hjemvises sagen til Retten til fornyet prøvelse.
            
         
               —
            
            
               Kontoret for Harmonisering i det Indre Marked (Varemærker og Design) tilpligtes at betale appellantens omkostninger, såvel i første instans som i forbindelse med appelsagen.
            
         
      Anbringender og væsentligste argumenter
   
   Til støtte for appellen har appellanten påberåbt sig tre anbringender:
   
               —
            
            
               Tilsidesættelse af artikel 5, stk. 1, litra a), sammenholdt med artikel 5, stk. 2, i forordning nr. 6/2002 (1)
               
               Denne tilsidesættelse består af to punkter:
               
                           —
                        
                        
                           manglende differentiering mellem kriterierne nyhed og individuel karakter
                        
                     
                           —
                        
                        
                           ulovlig hensyntagen til designets farve ved bedømmelsen af nyheden på grund af ansøgningen, der var holdt i sort-hvid.
                        
                     
         
               —
            
            
               Tilsidesættelse af artikel 6, stk. 1, litra b), sammenholdt med stk. 2, i forordning nr. 6/2002
               Denne tilsidesættelse består af tre punkter:
               
                           —
                        
                        
                           manglende fremhævelse af ligheder og forskelle mellem de omtvistede design
                        
                     
                           —
                        
                        
                           manglende vægtning af de overensstemmende og af de afvigende kendetegn ved udformningen
                        
                     
                           —
                        
                        
                           manglende begrundelse med hensyn til spørgsmålet om det anfægtede EF-designs individuelle karakter.
                        
                     
         
               —
            
            
               Tilsidesættelse af artikel 25, stk. 1, litra f), i forordning nr. 6/2002 samt af forpligtelsen til at oplyse sagen, jf. artikel 63, stk. 1, første og andet sætningsled, i forordning nr. 6/2002
               Denne tilsidesættelse består af fire punkter:
               
                           —
                        
                        
                           Retten har ulovligt antaget, at der kunne ses bort fra en udtalelse, der blev indgivet under den administrative sag
                        
                     
                           —
                        
                        
                           manglende behandling af udtalelsen og sagsfremstillingen vedrørende udtalelsen i afgørelserne fra appelkammeret og Retten
                        
                     
                           —
                        
                        
                           manglende behørig begrundelse af afgørelserne fra appelkammeret og Retten med hensyn til krænkelsen af den nationale ophavsret, navnlig manglende fremhævelse af rækkevidden af den nationale ophavsretlige beskyttelse
                        
                     
                           —
                        
                        
                           appelkammeret og Retten har fejlagtigt antaget, at det tilkommer sagsøgeren at redegøre for eksistensen af den pågældende nationale ophavsretlige beskyttelse inden for rammerne af artikel 25. stk.1, litra f), i forordning nr. 6/2002, og samtidig underkendelse af rækkevidden af appelkammerets og Harmoniseringskontorets pligt til ex officio at oplyse sagen og at afklare retsstillingen i henhold til artikel 63, stk. 1, første og andet sætningsled, i forordning nr. 6/2002.
                        
                     
         
      (1)  Rådets forordning (EF) nr. 6/2002 af 12.12.2001 om EF-design (EFT 2002 L 3, s. 1).